**POZIV PREDSTAVNICIMA\_CAMA LOKALNIH RESURSNIH ORGANIZACIJA**

**Poziv za učešće na online prezentaciji USAID-ovog projekta Snaga lokalnog/Podrška lokalnim resursnim organizacijama (LRO/A)**

Udruženje Mreža za izgradnju mira poziva zainteresovane lokalne resursne organizacije (LRO) sa teritorije Federacije Bosne i Hercegovine (FBiH) koje imaju sjedište i djeluju u sljedećim kantonima: Bosansko - podrinjski kanton (BPK), Hercegovačko – neretvanski kanton (HNK), Kanton Sarajevo (KS), Posavski kanton (PK), Srednjobosanski kanton (SBK), Unsko - sanski kanton (USK) i Zeničko – dobojski kanton (ZDK), teritoriji Republike Srpske (RS) i Brčko Distrikta (BD BiH, da učestvuju na online prezentaciji i saznaju više o mogućnostima finansiranja koje su dostupne putem **USAID-ovog projekta Snaga lokalnog/Podrška lokalnim resursnim organizacijama (LRO/A)**. Prezentacija će se održati **13. decembra 2023. godine putem Zoom platforme, sa početkom u 10:00h**, tokom koje će se prezentirati prethodno pomenuti projekat zainteresovanim LRO-ima. Dodatno, pored prezentacije [javnog poziva za dodjelu bespovratnih sredstava](https://snagalokalnog.ba/poziv-za-dostavljanje-projektnih-prijedloga-za-lokalne-resursne-organizacije/), Udruženje Mreža za izgradnju mira će predstaviti i detalje javnog poziva za filantropske inicijative u Bosni i Hercegovini.

Svrha LRO/A je jačanje uloge LRO-a u razvoju lokalnih zajednica povećanjem efikasnosti organizacija, saradnje između LRO i filantropije u lokalnim zajednicama. Udruženje Mreža za izgradnju mira, u partnerstvu sa USAID-om, nastoji da podrži LRO, mobiliše resurse i unaprijedi saradnju sa lokalnim vlastima, biznisima i javnošću u rješavanju izazova u razvoju zajednica.

U sklopu ovog projekta, Udruženje Mreža za izgradnju mira će vršiti distribuciju **institucionalnih** i **operativnih** grantova LRO-ima širom Bosne i Hercegovine. Detaljne informacije o projektu i javnom pozivu će biti predstavljene na prezentaciji 13. decembra 2023. godine.

Ukoliko imate pitanja, molimo vas da svoja pitanja dostavite putem maila na [dajana.celebic@mreza-mira.net](mailto:dajana.celebic@mreza-mira.net) (kontakt osoba Dajana Čelebić). Molimo vas da svoje prisustvo potvrdite **najkasnije do 11. decembra 2023. godine do 16 h** prijavom na [**link**](https://docs.google.com/forms/d/15kmqfdDzWSBGP0fLX0XhYqlp0iBtRggeRid6ZXRlE2k/edit).